ডেরেক আন্ডারউড
ডেরেক লেসলি আন্ডারউড, এমবিই (ইংরেজি: Derek Underwood; জন্ম: ৮ জুন, ১৯৪৫) কেন্টের ব্রোমলি এলাকায় জন্মগ্রহণকারী ইংল্যান্ডের সাবেক আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ বোলার ছিলেন। ধীরগতিতে বামহাতে অর্থোডক্স বোলিংয়ের পাশাপাশি ডানহাতে ব্যাটিংয়ে দক্ষ ছিলেন ‘ডেডলি’ ডাকনামে পরিচিত ডেরেক আন্ডারউড। এছাড়াও তিনি মেরিলেবোন ক্রিকেট ক্লাবের প্রেসিডেন্টের দায়িত্ব পালন করেছেন।